Komîsyonê Grevê Vêşanîye yo ke seba teqîpkerdişê tepişteyanê ke vera tecrîdê serê Rayberê Şarê Kurdî Abdullah Ocalanî grevê vêşanîye de yê ameyo ronayene, waşt ke Meydanê Kizilayî yê Enqere de eşkerayî bido. Polîsan bi sîlehan hêriş kerd xeylî kesî destbend kerdî.
Komîsyono ke komele sey Komeleya Heqanê Merdiman (ÎHD), Weqfa Heqanê Merdiman a Tirkîya (TÎHV) Platformê Huqûqnasanê Azadîperweran (OHP) û Komela Huqûqnasanê Hemdeman (ÇHD) tede ca gênê waşt ke eşkerayîyêk bido  bale bianco halê çalakwananê tepişteyan sere û  bado zî raporê xo bidê Wezîrîya Edeletî la polîsan destur ci nêda û hêriş kerd. Hêrişê polîsan de hem-vervatoxa HDK’yî ya Enqere Fatma Kiliçarslane sereyê xo ra derbe girewte û nêweşxane rê ameye wedartene. Avûkatî Kenan Maçoglu, Veysî Eksî, Ahmet Baran û Bulent Aşa zî ameyî destbendkerdene. Eşkerayî do banê ÎHD’yî de bêro dayene.
